Umræðurnar fóru þannig fram að hver þingflokkur fékk 22 mínútur til umráða sem skiptust í þrjár umferðir , 10 mínútur í fyrstu umferð og 6 mínútur í annarri og síðustu umferð . Kristján Pálsson , 8. þm. Reykn . , utan flokka , hafði 11 mínútur og talaði síðastur í fyrstu umferð . Röð flokkanna var þessi í öllum umferðum : Samfylkingin , Sjálfstæðisflokkur , Vinstri hreyfingin - - grænt framboð , Framsóknarflokkur og Frjálslyndi flokkurinn . Ræðumenn flokkanna voru : Fyrir Samfylkinguna talaði í fyrstu umferð Bryndís Hlöðversdóttir , 9. þm. Reykv. , í annarri umferð Einar Már Sigurðarson , 4. þm. Austurl. , en í þriðju umferð talaði Lúðvík Bergvinsson , 6. þm. Suðurl . Fyrir Sjálfstæðisflokk talaði í fyrstu umferð Árni R. Árnason , 11. þm. Reykn . , og Ásta Möller , 19. þm. Reykv. , í annarri Þorgerður K. Gunnarsdóttir , 5. þm. Reykn . , en í þeirri þriðju Einar K. Guðfinnsson , 1. þm. Vestf . Ræðumenn Vinstri hreyfingarinnar - - græns framboðs voru í fyrstu umferð Ögmundur Jónasson , 13. þm. Reykv. , í annarri umferð Þuríður Backman , 5. þm. Austurl. , en Árni Steinar Jóhannsson , 6. þm. Norðurl. e. , í þriðju umferð . Fyrir Framsóknarflokk talaði Halldór Ásgrímsson utanríkisráðherra í fyrstu umferð , í annarri Siv Friðleifsdóttir umhverfisráðherra , en í þriðju umferð Magnús Stefánsson , 2. þm. Vesturl . Fyrir Frjálslynda flokkinn talaði í fyrstu umferð Sverrir Hermannsson , 18. þm. Reykv. , en Guðjón A. Kristjánsson , 4. þm. Vestf. , í annarri og í þriðju umferð .